Document ID: 32001R1081

Komisijos reglamentas (EB) Nr. 1081/2001
2001 m. birželio 1d.
iš dalies keičiantis Reglamentus (EB) Nr. 1476/95, (EEB) Nr. 1963/79 bei (EB) Nr. 2768/98 ir panaikinantis Reglamentą (EEB) Nr. 205/73 dėl valstybių narių ir Komisijos bendradarbiavimo dėl aliejų ir riebalų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EB) Nr. 2826/2000 [2], ypač į jo 2 straipsnio 2 dalį, 12a straipsnį ir 20a straipsnio 7 dalį,
kadangi:
(1) Daugelis 1973 m. sausio 25 d. Komisijos reglamento (EEB) Nr. 205/73 dėl valstybių narių ir Komisijos bendradarbiavimo dėl aliejų ir riebalų [3] su paskutiniais pakeitimais, padarytais Reglamentu (EEB) Nr. 1058/87 [4], nuostatų nebetaikomos. Todėl tas reglamentas turėtų būti panaikintas, o 4 ir 5 straipsnių nuostatos dėl pranešimo apie prekybos ir gamybos grąžinamąsias išmokas įtrauktos į 1995 m. birželio 28 d. Komisijos reglamentą (EB) Nr. 1476/95, nustatantį specialias išsamias importo licencijų sistemos taikymo alyvų aliejui taisykles [5], ir 1979 m. rugsėjo 6 d. Komisijos reglamentą (EEB) Nr. 1963/79, nustatantį išsamias tam tikriems konservuotiems maisto produktams gaminti naudojamo alyvuogių aliejaus gamybos grąžinamosios išmokos taikymo taisykles [6], su paskutiniais pakeitimais, padarytais Reglamentu (EEB) Nr. 1458/89 [7].
(2) Įvairių kategorijų alyvų aliejaus rinkos kainų monitoringas yra svarbiausias dalykas vertinant, ar reikia taikyti 1998 m. gruodžio 21 d. Komisijos reglamento (EB) Nr. 2768/98 nuostatas dėl pagalbos privačiam alyvų aliejaus saugojimui schemos [8].
(3) Šiame reglamente numatytos priemonės atitinka Aliejaus ir riebalų verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamente (EB) Nr. 1476/95 po 1 straipsnio įterpiamas šis straipsnis:
"1a straipsnis
1. Valstybės narės praneša Komisijai apie kiekius, kuriems išduotos importo arba eksporto licencijos, ir nurodo apie tuos kiekius smulkesnę informaciją, o 2 straipsnio 1 dalyje nurodytais atvejais - importo kilmę:
a) ne vėliau kaip kiekvieno mėnesio 5 ir 20 dieną - praėjusių dviejų savaičių, kai kalbama apie Reglamento Nr. 136/66/EEB 1 straipsnio 2 dalies c punkte nurodytus produktus;
b) pirmąjį mėnesį po kiekvienų prekybos metų - kai kalbama apie to reglamento 1 straipsnio 2 dalies d ir e punktuose nurodytus produktus.
Jei valstybė narė mano, kad paraiškose licencijoms gauti nurodytų kiekių eksportas arba importas tai valstybei narei gresia rinkos sutrikimais, ji nedelsdama informuoja apie tai Komisiją ir jau nustatytu būdu nurodo kiekius, kuriems paprašyta išduoti licencijas, bet jos dar neišduotos arba nepatvirtintos, ir kiekius, kuriems licencijos buvo išduotos per pastarąsias dvi savaites.
2. Šiame straipsnyje:
a) "dvi savaitės iki kiekvieno mėnesio 5 dienos" - laikotarpis nuo 16 dienos iki mėnesio prieš nurodytą datą pabaigos;
b) "dvi savaitės iki kiekvieno mėnesio 20 dienos" - laikotarpis nuo 1 dienos iki to mėnesio 15 dienos."
2. Reglamente (EEB) Nr. 1963/79 po 2 straipsnio įterpiamas 2a straipsnis:
"2a straipsnis
Dėl Reglamento Nr. 136/66/EEB 20a dalyje minimos gamybos grąžinamosios išmokos, valstybės narės kiekvienų prekybos metų pirmąjį mėnesį praneša Komisijai apie alyvų aliejaus kiekius, kurie praeitą mėnesį buvo patikrinti."
3. Reglamente (EB) Nr. 2768/98 po 3 straipsnio įterpiamas 3a straipsnis:
"3a straipsnis
Ne vėliau kaip kiekvieną trečiadienį valstybės narės praneša Komisijai apie įvairių Reglamento Nr. 136/66/EEB priede nurodytų alyvų aliejaus kategorijų vidutines praėjusios savaitės kainas jų teritorijose esančiose pagrindinėse reprezentatyviose rinkose.
Prireikus, be kainų, dar nurodoma išsami informacija apie atitinkamų sandorių apimtis ir jų reprezentatyvumą."
2 straipsnis
Reglamentas (EEB) Nr. 205/73 panaikinamas.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 1 d.

Labels: 3
17